Ricardus Dei gratia rex Anglorum, dux Normannorum, Aquitanorum, comes Andegavorum venerabili amico suo W. abbati Cistercii et universo generali abbatum capitulo in eodem loco congregato salutem. Nequa questio super elemosina quam ad procurationem abbatum et aliorum ad generale capitulum Cistercii venientium fecimus, possit exoriri. Volumus atque precipimus quatinus proventus ipsius elemosinę singulis annis in posterum in predicta procuratione capituli expendatur. Siquid vero residuum fuerit de eadem elemosina volumus ut in operibus ęcclesię Cisterciensis vel in aliis usibus magis necessariis expendatur. Teste me ipso apud Lugd[unum] super Rodan[um] XI die iulii.